
Д О К Л А Д Н А   З А П И С К А

 от

инж. Недко Фиданов Кулевски - Кмет на Община Рудозем


ОТНОСНО: Предоставяне на временни безлихвени заеми от Община Рудозем във връзка с реализиране и отчитане на проекти, финансирани от програми на Европейския съюз и от други международни програми и договори.


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА СЪВЕТНИЦИ,

Във връзка с реализацията и изпълнението на проекти по програми, финансирани от Европейския съюз, Община Рудозем извършва плащания, като превежда средства под формата на вътрешни заеми от бюджета към специално разкритите сметки за средства от Европейския съюз.
Вътрешните заеми се възстановяват на бюджета след представяне на искане за междинно  или окончателно плащане за съответния проект, след като разходите бъдат действително платени, доказани със съответните разходно-оправдателни документи и верифицирани от Управляващия орган на съответната програма.

Към настоящия момент община Рудозем изпълнява следните проекти:
·  По договор № ЗББ-Р-06-16-00484/05.08.2026 г. за изпълнение на проект: BG05SFPR002-2.018-0001 „Заетост без бариери” финансиран от Програма „Развитие на човешките ресурси” 2021-2027, съфинансирана от Европейския съюз чрез Европейския социален фонд плюс ще бъдат необходими средства в общ размер на 13 600 евро до края на календарната 2026 г. за трудови възнаграждения и осигурителни плащания  за наети лица от целевата група;

· [bookmark: _Hlk242348237] По договор № BG05SFPR003-1.001-0158-C09  за изпълнение на проект: „Топъл обяд в община Рудозем“, финансиран по Програма "Храни и основно материално подпомагане" 2021-2027, BG05SFPR003-1.001 - Топъл обяд -15 000 евро;

· [bookmark: _Hlk242348332] По договор BG05SFPR002-2.012-0028-C02 за изпълнение на проект: „Иновативни здравно-социални услуги в община Рудозем“, финансиран по Програма "Развитие на човешките ресурси" 2021-2027, BG05SFPR002-2.012 - Иновативни здравно-социални услуги - 50 000 евро;

· По договор BG16FFPR002-4.006-0004-C01 за изпълнение на проект: Мерки за превенция и управление на риска от наводнения на територията на Община Рудозем – р. Арда, преминаваща в централната градска част на гр. Рудозем, финансиран по Програма "Околна среда" 2021-2027, BG16FFPR002-4.006 - Природосъобразни мерки за превенция и управление на риска от наводнения- 50 000 евро;

       С цел успешната реализация на разписаните дейности по проектите, покриване на разходи за възнаграждения, осигурителни плащания на наетите лица по проекти,  коректното разплащане на задължения към изпълнителите и с цел недопускане на просрочени задължения, избягване на санкции по сключените договори е необходим допълнителен финансов ресурс, чрез вътрешни безлихвени заеми, които да бъдат възстановени след верифициране на исканията за плащане по съответния проект.
Посочените средства ще се използват само при необходимост.

Предвид гореизложеното, предлагам Общински съвет - Рудозем да даде съгласие за предоставяне на временни безлихвени заеми от временно свободни средства по бюджета на Община Рудозем за 2026 г., с които да се финансират плащания по проекти, изпълнявани със средства от Европейския съюз и от други международни програми и договори. Същите се очаква да бъдат възстановени от съответните финансиращи органи след представяне на окончателни искания за плащане.

Предлагам след като разгледате и обсъдите докладната записка на основание чл. 21, ал. 1, т. 10 и т. 24, и ал. 2, чл. 27, ал. 4 и ал. 5 от Закона за местното самоуправление и местната администрация, предлагам Общински съвет - Рудозем да обсъди и вземе следното

П Р О Е К Т О - Р Е Ш Е Н И Е:


1. Упълномощава Кмета на община Рудозем да предостави временни безлихвени заеми от Общинския бюджет за реализация на проекти, финансирани от програми на Европейския съюз и от други международни програми и договори.
2. Утвърждава максимален размер на заема до 128 600 евро.
3. Средствата следва да се възстановят след  отчитане на проектите, верифициране на разходите и превеждане на средствата от УО.
4. На основание чл. 60, ал. 1 от АПК допуска предварително изпълнение на настоящото решение.
Мотиви:
• Защита на особено важен обществен интерес: Проектите осигуряват критични за местната общност дейности, включително осигуряване на заетост на уязвими групи, предоставяне на иновативни здравно-социални услуги и осигуряване на ежедневен топъл обяд за нуждаещи се жители на общината.
• Предотвратяване на значителни и трудно поправими вреди: Закъснението в осигуряването на оборотни средства може да доведе до прекъсване на социалните услуги, забавяне на плащанията за трудови възнаграждения и осигуровки, както и спиране на дейностите по превенция на риска от наводнения в централната градска част.
• Избягване на финансови санкции за общината: Всяко забавяне на плащанията към изпълнители и административни органи крие риск от натрупване на просрочени задължения, налагане на финансови корекции, неустойки и загуба на безвъзмездна европейска помощ поради неспазване на графиците по сключените договори.




С уважение,

